Lolland-Falsters Stifts-Tidende, 1844-12-21
J Fædrelandet berettes Følgende: "En paalidelig Mand fra det sydlige Sjælland beretter os, at en Skipper fra Eckernforde nylig har havt den Dumdristighed at heise det saakaldte schleswigholsteinske Flag (blaat, rødt og gult) paa Toppen af sit Fartøi i Karrebeksmindes Havn. Jfald dette virkelig forholder sig saa, ifald det Flag, man har tillagt denne betydning, ikke mulig har været et Signalflag eller noget Saadant, men vedkommende Skipper selv har udgivet det for at være et oprørsk Symbol, saa kunne vi ikke troe andet, end at de locale Autoriteter maae have anseet det for Pligt enten selv at gribe ind, eller idetmindste at indberette det Passerede til Regjeringen; thi de maae naturligviis have indseet, at de, ved roligen at see paa slige Fornærmelser mod Statshøiheden og Nationalflaget, vilde paadrage sig et betydeligt Ansvar."J den imod Fædrelandets Redacteur, J. F. Gjødwad, anlagte Sag, under hvilken han actioneredes for Overtrædelse af Trykkefrihedslovgivningen med Hensyn til en i det ikke beslaglagte. 1632 indført Artikel, der har til Overskrift: den slesvig ske Forening er forbudt, men ved Lands-Over- samt Hof= og Stads=Rettens Dom er frifunden for Actors Tiltale og Actionens Omkostninger paalagte det Offentlige, er i Onsdags afsagt følgende Dom i Høiesteret: "Lands-Over- samt Hof- og StadsRettens Dom bør ved Magt at stande. Advocat Rotwitt tillægges i Salarium for Høiesteret 20 Rbd. Sølv, som udredes af det Offentlige." Som vi erfare, vil der foregaae en betydelig forbedrende Forandring med Øernes Postgang, og navnlig vil den lollandske Brev- og Pakke=Post komme til at afgaae fra Kjøbenhavn Tirsdag Aften Kl. 8 (altsaa 2 Timer, sildigere); ligeledes vil der skee Forsendelse af Penge og smaae Pakker til en vis Vægt med samtlige Personposter. (B. T.)(Corresp.) Kjøbenhavn den 14de Decbr. UnderDiscussionerne i den roeskildske Stænderforsamling om AM. Landboforholdene har den Deputerede, Secretair Wulff, med Hensyn til de Petitioner, som ere indkomne om Fæstevæsenets Ophævelse m.m., meddeelt følgende Oplysninger, som ikke ere uden Jnteresse: Det er bekjendt, siger den Deputerede, at en Huusmand i Præste Amt har gjort sig det til Næringsvei at drage omkring i Landet med saadanne Petitioner og samle Underskrifter paa dem. Jeg behøver kun at fremføre hans egne Ord, saaledes som disse findes i en Beretning om Resultatet af hans Reiser med disse Petitioner, hvilken Beretning har været indrykket i et i Kjøbenhavn udkommende Blad. Han siger nemlig deri, at han i Præste Amt, paa Møen og i 3 Sogne, i Soro Amt har faaet Underskrifter paa 4 forskjellige Andragender til Stænderforsamlingerne, og at der paa tvende af disse Andragender vare 1000 Underskrifter, paa det tredie 945, og paa det fjerde 946. Endvidere tilføier han, at han fra Beboerne paa Falster har faaet 828 Underskrifter paa det ene Andragende, 809 paa det andet, 826 paa det tredie og 884 paa det fjerde. Naar alle disse Underskrifter lægges sammen, udgjøre de i Alt 6247. Disse Andragender ere det, som ere indkomne hertil Forsamlingen, og den samme Mand har senere været i Holbeks Amt, fra hvilken Omstændighed det hidrører, at saamange Andragender ogsaa ere indkomne fra dette Amt. Jeg sagde, at han gjorde sig en Næringsvei af at reise omkring med Petitioner, og jeg skal i denne Henseende bemærke, at jeg holder i min Haand en Udskrift af et Vidneforhør, som er optaget ved Vordingborg søndre Birkedistricts Politiret, og hvorunder det er blevet oplyst, at han flere Gange har taget 1 Mk. for hver Underskrift. Jeg skal ikke trætte Forsamlingen med at oplæse bemeldte Udskrift, men blot udhæve, at det i Forhøret blandt Andet er af et Vidne forklaret, at den ommeldte Huusmand havde yttret, at han maatte have 1 Mk. af hver for at reise med en Ansøgning, hvorpaa han havde samlet Underskrifter, at Vidnet tre forskjellige Gange har betalt ham 1 Mk. og at bemeldte Person, sidste Gang sendte Bud til Vidnet, at han havde faaet tre Gange Betaling af de fleste andre Huusmænd."